Тим за сарадњу школе са породицом

Упутство о мерама заштите здравља ученика за основну школу

**1) Едукација о начинима и значају превенције COVID-19** у школској средини

• Пре почетка школске године биће организована Webinar едукација школског особља о начинима и значају превенције COVID-19 у школској средини.

• Први дан школске године и часови Одељењског старешине биће посвећени предавањима и дискусијама о начинима и значају превенције COVID-19 у школској средини.

• Едукативни материјали и видео филмови о начинима и значају превенције COVID-19 биће постављени на сајт школе и на видљивим местима у просторијама школе.

**2) Мере смањења ризика уноса корона вируса у школску средину**

• Ученици, наставно и ненаставно школско особље не треба да долазе у школу уколико имају повишену телесну температуру и/или симптоме респираторне инфекције.

• Родитељи треба свако јутро да провере телесну температуру својој деци пред полазак у школу.

**3) Одржавање физичке дистанце**

• Одржавати физичку дистанцу са другим особама у школи од најмање 1,5 метара.

• У периоду непосредно пре и после наставе и између школских часова (мали и велики одмор) у школи и дворишту школе не стварати гужве.

• Особе које доводе децу у школу не улазе у школу већ децу прате до улаза у школску зграду или до капије школског дворишта где децу млађег узраста преузима дежурни учитељ/наставник и обавезно носе заштитну маску тако да покрива нос, уста и браду.

**4) Ношење маски**

a. Школско наставно и ненаставно особље све време боравка у школи треба да носе маске.

б. Ученици:

− Маску ученик треба да носи при уласку у школу па све до доласка до своје клупе.

− Маска се обавезно користи и приликом одговарања и сваког разговора.

− Маска се обавезно користи и приликом било којег кретања ван клупе, приликом одласка на одмор или тоалет.

− Препоручује се да ученици све време боравка у школи носе маску, али она се може одложити у периоду када ученик седи у својој клупи и слуша наставу.

-Током боравка у школи могуће је да се користи било која маска (хируршка, епидемиолошка или платнена), али она треба да се користи на исправан начин тако да покрива нос и уста.

5) Редовно прање руку

Едуковати ученике, наставнике, школско особље о значају редовног прања руку и о томе како се правилно одржава хигијена руку у циљу спречавање ширења инфекције као и да не додирују очи, нос и уста неопраним рукама (пред почетак/на почетку школске године, час одељенског старешине искористити за едукацију ученика).

**6. Исхрана ученика у школи**

Због недовољног простора у школској трпезарији и одржавања потребне дистанце међу ученицима, ужина се неће сервирати прве недеље.Препорука је да ученици пре поласка у школу доручкују и да не доносе храну у школу (сендвиче, грицкалице итд.), већ само воду.

**Поступак са ученицима, наставним и ненаставним особљем школе које имају симптоме респираторне инфекције са сумњом на инфекцију COVID** 19

1. **Уколико се симптоми појаве ван школе**

Јавити се у COVID – 19 амбуланту надлежног дома здравља. Не одлазити у школу и истовремено обавестити надлежну особу у школи. Даље пратити препоруке лекара.

**2. Уколико се симптоми појаве у школи**

a) Особље школе: потребно је да се особа са симптомима болести одмах јави у COVID-19 амбуланту надлежног дома здравља. Истовремено надлежна особа у школи коју одређује директор школе обавештава надлежни институт/завод за јавно здравље.

b) Ученици: При свакој сумњи на постојање респираторне инфекције ученику одмах ставити маску и сместити га у празну учионицу/просторију одређену за изолацију и обавестити родитеље и надлежни институт/завод за јавно здравље. О ученику, у соби за изолацију до доласка родитеља, потребно је да брине једна особа користећи маску и рукавице, а просторију након одласка детета очистити и дезинфиковати

Тим за сарадњу школе са породицом